### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2019 har vedtaget Magistratens indstilling i overensstemmelse med erklæring fra Teknisk Udvalg af 25. november 2019.

Endelig vedtagelse af Forslag til Tillæg nr. 51 til Kommuneplan 2017 - for den del af Udviklingsplan for [adresse], der vedrører Etape 1.

### Resumé

Byrådet besluttede på baggrund af en række økonomiske og byplanmæssige analyser i januar 2015, at gentænke planlægningen for [adresse] og igangsætte udarbejdelsen af en samlet byudviklingsplan for [adresse]. Planen indeholder en overordnet dispositionsplan, der udpeger boligområder, bymidten og erhvervsområder samt de overordnede forbindelser og vejstrukturer.

Udviklingsplan for [adresse] blev endeligt vedtaget af [adresse] på mødet den 22. august 2018. I behandlingen af sagen indgik vedtagelse af etapeplanen for Etape 1.

Kommuneplantillæg nr. 51 udarbejdes som ét samlet tillæg for Etape 1.

Forslag til Tillæg nr. 51 til kommuneplan 2017 har i perioden fra den 24. maj til den 8. august været fremlagt i offentlig høring.  Der indkom tre høringssvar, heraf et med bemærkninger til etageantal, levende hegn og fælles grønt areal for etapen samt et høringssvar med ønske om byggegrunde til parcelhuse.  Et tredje høringssvar havde ingen bemærkninger. Høringssvar er vedlagt som bilag 2.

Høringen foreslås alene at føre til en redaktionel rettelse vedr. benævnelsen af et rammeområde.

### Indstilling

At 1)     forslag til Tillæg nr. 51 til Kommuneplan 2017, vedtages endeligt,

At 2)     bemærkninger indkommet under den offentlige høring af forslaget besvares som det er angivet under indstillingens afsnit 5.4,

At 3)     Tillæg nr. 9 til Kommuneplan 2009 ophæves ved endelig vedtagelse af kommuneplan Tillæg nr. 51 til Kommuneplan 2017.

### Sagens forløb

31-10-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 04-11-2019 Magistraten
Fremsendes til [adresse] med bemærkning, at Magistraten i mødet den 4. november 2019 anbefaler, at byrådet tiltræder Magistratsafdelingen for Teknik og Miljøs indstilling af 15. oktober 2019.
 13-11-2019 [adresse]
Fremsendes til Teknisk Udvalg til behandling i henhold til beslutning i byrådets møde den 13. november 2019.
 25-11-2019 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling dog med den ændring, der følger af forvaltningens anbefaling, om at der med vedtagelsen af Forslag til Tillæg nr. 51 til Kommuneplan, hvor rammeområde 260311BO er foreslået til boligformål, foretages en rettelse, hvormed det foreslåede rammeområde 260311BO udtages af forslaget til tillægget, og den nuværende gældende kommuneplan fastholdes i afgrænsning for området og de tilgrænsende områder.
 18-12-2019 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2019 har vedtaget Magistratens indstilling i overensstemmelse med erklæring fra Teknisk Udvalg af 25. november 2019.